aktualizēts 2022. gada 11. jūlijā

**TEHNISKĀ SPECIFIKĀCIJA un līgumu noslēgšanas**

**tiesību piešķiršanas kārtība**

*ventilācijas sistēmu būvniecība*

**Pasūtītājs:** Rīgas pašvaldības sabiedrība ar ierobežotu atbildību „Rīgas satiksme”, reģistrācijas Nr. 40003619950 (turpmāk tekstā – Pasūtītājs).

**Līguma darbības laiks:** viens gads no līguma noslēgšanas dienas.

**Vispārīgs līguma apraksts (preambula):** vispārīgā vienošanās par ventilācijas sistēmu būvniecību (t. sk., inženierkomunikāciju projektēšanas darbu veikšanu) Pasūtītāja objektos Rīgas valstspilsētas administratīvajā teritorijā (turpmāk tekstā – Pakalpojums) saskaņā ar Pasūtītāja cenu aptaujām, kuru ietvaros Izpildītāji iepazīstas ar Pasūtītāja objektiem dabā pirms cenu piedāvājumu iesniegšanas.

**Iespējamie atsevišķie pakalpojumi, kuri varētu būt cenu aptaujas priekšmetā (saraksts nav izsmeļošs):**

1. Ventilācijas sistēmu (t. sk., klimatisko sistēmu) projektēšana, aprēķini (t., sk. legalizācija), būvniecības tāmes sastādīšana, paredzot detalizētu atšifrējumu;
2. Pasūtītāja esošās ventilācijas sistēmas, objektu apsekošana un tehniskā atzinuma sagatavošana;
3. Rekonstruētās vai izbūvētās ventilācijas sistēmas (t. sk., klimatiskas sistēmas) darbības pārbaude un nodošana ekspluatācijā;
4. Vispārīgi informēt (apmācīt) Pasūtītāja personu darbam ar ventilācijas sistēmu.

**Prasības Pakalpojuma izpildē:**

1. Ievērot Ministru kabineta 2015. gada 16. jūnija noteikumus Nr. 310 „Noteikumi par Latvijas būvnormatīvu LBN 231-15 „Dzīvojamo un publisko ēku apkure un ventilācija””;
2. Pakalpojumu veikt pēc Pasūtītāja pieprasījuma saskaņā ar cenu aptaujas rezultātiem.
3. Pirms cenu piedāvājumu iesniegšanas iepazīties ar Pasūtītāja objektu dabā;
4. Izpildītāja darbiniekiem, kuri faktiski veiks cenu aptaujas pasūtījuma izpildi, ir derīgi sertifikāti par elektrodrošību atbilstoši cenu aptaujas priekšmetam;
5. Izpildītājam ir būvkomersanta reģistrācijas apliecība;
6. Izpildītāja izmantotajiem materiāliem ir stabilas elektriskās īpašības, kas nodrošina augstu rādītāju precizitāti, un CE marķējums;
7. Izpildītājam ir pienākums, izpildot cenu aptaujas priekšmetu, saskaņot darbu izpildi ar trešajām personām, kuru intereses iepriekš minētā priekšmeta izpilde var vai varētu būt aizskartas;
8. Pirms cenu aptaujas priekšmeta izpildes Izpildītājs veic objekta foto fiksāciju.
9. Izpildītājs ir atbildīgs par būvgružu (t. sk., ražošanas un sadzīves atkritumu) savākšanu un nodošanu atkritumu operatoram (tīrās darba vietas princips).

**Līgumu noslēgšanas tiesību piešķiršanas kārtība.**

1. Lai noteiktu attiecīgā Pakalpojuma Izpildītāju, Pasūtītājs elektroniski nosūta cenu aptauju visiem iespējamajiem izpildītājiem (turpmāk tekstā – Iespējamie izpildītāji), pievienojot klāt tāmes paraugu , kuru sastādīja Pasūtītājs.
2. Iespējamajiem izpildītājiem ir jāiesniedz cenu piedāvājums 5 (piecu) darba dienu laikā pēc cenu aptaujas nosūtīšanas dienas, ja vien Pasūtītājs nav noteicis citu iesniegšanas termiņu, kurš var būt gan īsāks, gan garāks par piecām darba dienām.
3. Cenu piedāvājuma iespējamie vērtēšanas kritēriji, kurus Pasūtītājs izvēlās pirms cenu aptaujas izsludināšanas, noteicot to īpatsvaru: zemākā cena un izpildes termiņš.
4. Ja noteiktajā termiņā Iespējamais izpildītājs neiesniedz cenas piedāvājumu, tiek uzskatīts, ka tas atsakās no konkrētās cenu aptaujas priekšmeta.
5. Pasūtītājs pēc cenu aptaujā norādītā piedāvājumu iesniegšanas termiņa beigām izvērtē piedāvājumu atbilstību cenu aptaujā norādītajām prasībām un izvēlās iepirkuma līguma slēgšanai Iespējamo izpildītāju, kuram ir atbilstošs piedāvājums ar lielāku iegūtu punktu skaitu. Pasūtītājam ir tiesības, konsultējoties ar Iespējamo izpildītāju, izvērtēt cenas pamatotību. Pasūtītājam ir tiesības attiecīgo piedāvājumu noraidīt kā nepamatoti lētu vai dārgu, ja Iespējamā izpildītāja sniegtie skaidrojumi nepamato piedāvāto zemo/paaugstināto cenas līmeni.
6. Pasūtītājam ir tiesības lūgt precizēt vai skaidrot Iespējamā izpildītāja iesniegto cenas piedāvājumu.
7. Ja vairāki Iespējamie izpildītāji ieguvuši vienādu punktu skaitu, tad par uzvarētāju ir noteicams tās Iespējamais izpildītājs, kurš ir samaksājis lielāku nodokļu apmēru iepriekšējā taksācijas gadā.
8. Ne ilgāk kā 5 (piecu) darba dienu laikā pēc cenu piedāvājumu iesniegšanas termiņa vai pēc skaidrojuma vai precizējumu saņemšanas, Pasūtītāja pilnvarotā persona nosūta Iespējamajiem izpildītājiem paziņojumu par cenu aptaujas rezultātiem.
9. Līdz ar paziņojuma nosūtīšanas dienu, tiek uzskatīts, ka ar lielākā punkta vai cenu aptaujas uzvarētāju ir noslēgts iepirkuma līgums par attiecīgā cenu aptaujas priekšmeta izpildi.
10. Ja Izpildītājs atsakās no iepirkuma līguma izpildes, Pasūtītājam ir tiesības piešķirt iepirkuma līguma slēgšanas tiesības Iespējamajam izpildītājam, kas ieguva nākamo lielāku punktu skaitu.

Pielikumā:

1. Cenu aptaujas veidlapa;
2. Tāmes veidlapa.

1. pielikums

Tehniskajai specifikācijai  
un līguma noslēgšana  
 tiesību piešķiršanas kārtība  
„Ventilācijas sistēmu būvniecība”

**Cenu aptaujas veidlapa**

Pasūtītājs: Rīgas pašvaldības sabiedrība ar ierobežotu atbildību „Rīgas satiksme”, reģistrācijas Nr. 40003619950.

Cenu aptaujas priekšmets (darbu vispārīgs atšifrējums):

Darbu objekts un adrese:

Darbu vēlamais izpildes termiņš (dienas, mēneši):

Piedāvājuma iesniegšanas termiņš:

Piedāvājuma iesniegšanas adrese:

Pasūtītāja objekta apskates dabā diena:

Piedāvājumu vērtēšanas kritēriji:

1. Cena: [cipars] punkti;
2. Izpildes termiņš: [cipars] punkti.

N!B! Piedāvājumam Iespējamais izpildītājs pievieno tāmi ar atšifrējumu.